Hirschholm slott

Hirschholm slott var et slott i barokkstil beliggende i det nåværende Hørsholm. Slottet ble oppført i 1730–44 av hoffbyggmester Laurids de Thurah som sommerresidens for Christian VI og dronning Sophie Magdalene.

På stedet hvor slottet ble bygget hadde det tidligere stått et mindre jaktslott oppført på slutten av 1500-tallet av Frederik II og Christian IV. Før det hadde det vært en adelsgård kalt Hørningsholm, som hadde vært i kronens eie siden 1391. Jaktslottet tilhørte i årene 1700–21 Frederik IVs dronning Louise, som moderniserte det og lot oppføre en del av de gule bygningene som stadig eksisterer i dag.

Thuras barokkslott stod ferdig i 1744. Slottet som var omgitt av et franskinspirert haveanlegg, ble kalt «Nordens Versailles» og var regnet for et av de vakreste slott i Europa.

Da Christian VI døde i 1746, overtok dronning Louise slottet, hvor hun bodde til sin død i 1770. Deretter det gikk over til Christian VII. I «Hirschholm-sommeren» i 1771 tjente slottet som sommerresidens for hoffet, og dronning Caroline Mathilde fødte hofflegen Struensees uekte barn Louise Augusta. Etter Caroline Mathildes landsforvisning og Struensees henrettelse i 1772 ble slottet ikke lenger brukt av de kongelige og det forfalt inntil 1810, da Frederik VI besluttet å rive det. Deler av materialene ble brukt til oppføringen av det andre Christiansborg slott.

I 1822–23 ble det på området bygget den nåværende Hørsholm kirke av arkitekt C.F. Hansen. Parken rundt kirken bærer stadig preg av symmetrien i slottets barokkhave.

Litteratur
C. Christensen, Hørsholms Historie, 1878 (ny utgave av Antikvariat Richard Levin Aps 1976).

Eksterne lenker 
 Om Hirschholm slott, fra Hørsholm egns museum (dansk)
 

Slott i Danmark
Byggverk i Hørsholm